CELEX: C2005/205/21
Language: da
Date: 2005-08-20 00:00:00
Title: Sag C-254/05: Sag anlagt den 16. juni 2005 af Kommissionen for De Europæiske Fællesskaber mod Kongeriget Belgien

20.8.2005   
            
            
               DA
            
            
               Den Europæiske Unions Tidende
            
            
               C 205/11
            
         Sag anlagt den 16. juni 2005 af Kommissionen for De Europæiske Fællesskaber mod Kongeriget Belgien
   (Sag C-254/05)
   (2005/C 205/21)
   Processprog: fransk
   Ved De Europæiske Fællesskabers Domstol er der den 16. juni 2005 anlagt sag mod Kongeriget Belgien af Kommissionen for De Europæiske Fællesskaber ved Bruno Stromsky, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Kongeriget Belgien har tilsidesat sine forpligtelser i henhold til EF-traktatens artikel 28, idet det kræver, at automatiske brandovervågningsystemer med punktdetektorer, som lovligt er fremstillet eller markedsført i en anden medlemsstat, og som ikke er forsynet med »CE-mærkning«:
               
                           —
                        
                        
                           skal være i overensstemmelse med den belgiske norm NBN S21-100
                        
                     
                           —
                        
                        
                           skal typegodkendes, i den foreliggende sag af BOSEC, hvilket er en hindring, som forværres af de uforholdsmæssigt høje omkostninger, der er forbundet med en sådan godkendelse
                        
                     
                           —
                        
                        
                           skal undersøges og efterprøves inden for rammerne af typegodkendelsesproceduren, hvilket i det væsentlige er en gentagelse af kontrolforanstaltninger, der allerede er gennemført inden for rammerne af andre procedurer i en anden medlemsstat.
                        
                     
         
               2.
            
            
               Kongeriget Belgien tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen gør gældende, at den belgiske lovgivning har lagt restriktioner på anvendelsen af branddetektorer, som lovligt er fremstillet eller markedsført i andre medlemsstater, hvorfor den således er uforenelig med artikel 28 EF og ikke kan begrundes i henhold til artikel 30 EF.